# Evince-asiakirjakatselimen käyttöohje

Evince-asiakirjakatselimella voi katsella mm. PDF- ja PostScript-muotoisia asiakirjoja

2005
Nickolay V. Shmyrev
2004
Sun Microsystems
2006
Tommi Vainikainen (thv@iki.fi)
2006
Flammie Pirinen (flammie@iki.fi)
Gnomen dokumentointiprojekti

Tätä asiakirjaa saa kopioida, jakaa edelleen ja/tai muokata Free Software Foundationin julkaiseman GNU Free Documentation Licensen (GFDL) version 1.1 tai valinnaisesti myöhemmän version mukaisesti, ilman vaatimuksia muuttamattomista osioista ja etu- tai takakansiteksteistä. Kopion GFDL:stä voi nähdä napsauttamalla tätä linkkiä, tai lukemalla ohjeen mukana toimitetun COPYING-DOCS-nimisen tiedoston.

Tämä käyttöohje on osa Gnomen käyttöohjekokoelmaa ja levitetään GFDL-lisenssin alaisena. Jos haluat levittää tätä käyttöohjetta erillään kokoelmasta, voit tehdä sen liittämällä lisenssin kopion ohjeen mukaan, kuten lisenssin luku 6 sanelee.

Monet tuotteiden ja palveluiden nimet ovat tuotemerkkejä. Gnomen dokumentointiprojektissa nämä nimet pyritään kirjoittamaan suuraakkosin tai isolla alkukirjaimella, sikäli kun projektin jäsenet tietävät kyseisistä tuotemerkeistä.

ASIAKIRJA SEKÄ MUOKATUT VERSIOT ASIAKIRJASTA TARJOTAAN GNU FREE DOCUMENTATION LICENSEN EHDOIN SEKÄ YMMÄRTÄEN ETTÄ:

1. ASIAKIRJA TARJOTAAN SELLAISENAAN, ILMAN MINKÄÄNLAISTA KIRJATTUA TAI KONKLUDENTTISTA RAJATONTA TAKUUTA ASIAKIRJAN TAI SEN MUOKATUN VERSION VIRHEETTÖMYYDESTÄ, SOPIVUUDESTA KAUPALLISEEN KÄYTTÖÖN TAI TIETTYYN KÄYTTÖTARKOITUKSEEN TAI LOUKKAAMATTOMUUDESTA. TÄYSI VASTUU ASIAKIRJAN TAI SEN MUOKATUN VERSION LAADUSTA, TARKKUUDESTA JA TOIMIVUUDESTA ON KÄYTTÄJÄLLÄ. JOS ASIAKIRJA TAI SEN MUOKATTU VERSIO OSOITTAUTUU JOLLAKIN TAVALLA VIRHEELLISEKSI, KÄYTTÄJÄ (EI ALKUPERÄINEN KIRJOITTAJA TAI MUU TEKIJÄ) VASTAA PALVELUJEN, KORJAUSTEN TAI OIKAISUJEN KUSTANNUKSISTA. TÄMÄ VASTUUVAPAUSLAUSEKE ON EROTTAMATON OSA LISENSSIÄ. ASIAKIRJAN TAI SEN MUOKATTUJEN VERSIOIDEN KÄYTTÖ ON SALLITTUA VAIN TÄMÄN VASTUUVAPAUSLAUSEKKEEN NOJALLA; SEKÄ

2. MISSÄÄN OLOSUHTEISSA TAI MINKÄÄN OIKEUSLAITOKSEN ALAISUUDESSA, NIIN OIKEUSLOUKKAUKSISSA (MUKAAN LUKIEN HUOLIMATTOMUUS), SOPIMUS TAI MUUTOIN, ASIAKIRJAN TAI SEN MUOKATUN VERSION TEKIJÄ, ALKUPERÄINEN KIRJOITTAJA, KUKAAN AVUSTAJAISTA, KUKAAN LEVITTÄJÄ TAIKKA KUKAAN TARJOAJA EI OLE VASTUUSSA KENELLEKKÄÄN SUORASTA, EPÄSUORASTA, ERITYISESTÄ, TAPATURMAISESTA TAI VÄLILLISESTÄ VAHINGOSTA SISÄLTÄEN RAJOITUKSETTA VAHINGOT LIIKEARVON MENETYKSESTÄ, TYÖN KESKEYTYMISESTÄ, TIETOKONEVIRHEESTÄ TAI -HÄIRIÖSTÄ TAIKKA MISTÄÄN MUUSTA VAHINGOSTA TAI MENETYKSESTÄ, JOKA ILMENEE TAI LIITTYY ASIAKIRJAN TAI SEN MUOKATUN VERSION KÄYTTÖÖN EDES SILLOIN KUN OSAPUOLTA ON OLLUT TIETOINEN TÄLLAISEN VAHINGON MAHDOLLISUUDESTA.

Sun
Gnomen dokumentointiryhmä
Sun Microsystems
Nickolay V.
Shmyrev
Gnomen dokumentointiprojekti

     nshmyrev@yandex.ru

Evince-asiakirjakatselimen käyttöohje v1.0
2005-04-06

Nickolay V. Shmyrev

Gnomen dokumentointiprojekti

Tämä käyttöohje kuvaa Evince-asiakirjakatselimen version 0.2

## Palaute

Ilmoittaaksesi viasta tai tehdäksesi ehdotuksen Evince-asiakirjakatselimeen taikka tähän käyttöohjeeseen liittyen, seuraa ohjeita Gnomen palautesivulla.

## Johdanto

Evince-asiakirjakatselimella voit katsoa asiakirjoja eri tiedostomuodoissa kuten Portable Document Format (PDF) ja PostScript. Evince-asiakirjakatselin noudattaa Freedesktop.org- ja Gnome-standardeja ja sulautuu sen ansiosta luontevasti työpöytäympäristöön.

## Aloittaminen

### Evince-asiakirjakatselimen käynnistäminen

Evince-asiakirjakatselin käynnistyy kun avaat asiakirjan kuten PDF- tai PostScript-tiedoston.

Vaihtoehtoisesti voit käynnistää Evince-asiakirjakatselimen komentoriviltä komennolla: `evince`.

### Kun käynnistät Evince-asiakirjakatselimen

Kun käynnistät Evince-asiakirjakatselimen, seuraava ikkuna ilmaantuu näkyviin.

#### Evince-asiakirjakatselimen ikkuna

Näkymä Evince-asiakirjakatselimen pääikkunasta. Ikkuna sisältää otsikkopalkin, valikkopalkin, työkalupalkin sekä näyttöalueen. Valikkopalkki sisältää Tiedosto-, Muokkaa-, Näkymä-, Mene- ja Ohje-valikot.

Evince-asiakirjakatselimen ikkuna sisältää seuraavat osat:

Valikkopalkki

  Valikkopalkin valikot sisältävät kaikki komennot, joita tarvitset asiakirjojen kanssa työskennellessä Evince-asiakirjakatselimella.

Työkalupalkki

  Työkalupalkki sisältää tärkeimmät valikkopalkista löytyvistä komennoista.

Näyttöalue

  Asiakirja on näkyvissä näyttöalueella.

Evince-asiakirjakatselimessa voit suorittaa samoja toimintoja useilla tavoilla. Esimerkiksi voit avata asiakirjan seuraavilla tavoin:

Käyttöliittymäkomponentti | Toiminto
--- | ---

Ikkuna

- Vedä tiedosto Evince-asiakirjakatselimen ikkunaan toisesta sovelluksesta kuten tiedostonhallinnasta.

- Kaksoisnapsauta tiedostonimeä tiedostonhallinnassa

Valikkopalkki | Valitse Tiedosto Avaa.
Pikanäppäimet | Paina Ctrl O.

Tämä käyttöohje opastaa toiminnallisuuden valikkopalkista käsin.

## Käyttö

### Asiakirjan avaaminen

Tiedosto avataan seuraavasti:

1. Valitse Tiedosto Avaa.

2. Valitse avattava tiedosto Avaa tiedosto -valintaikkunassa.

3. Napsauta Avaa. Evince-asiakirjakatselin näyttää asiakirjan nimen ikkunan otsikkopalkissa.

Avataksesi toisen asiakirjan valitse jälleen Tiedosto Avaa. Evince-asiakirjakatselin avaa jokaisen tiedoston uuteen ikkunaan.

Mikäli yrität avata Evince-asiakirjakatselimella asiakirjan, jonka tiedostomuotoa ei tunnisteta, sovellus näyttää virheilmoituksen.

### Asiakirjan selaus

Voit selata tiedoston läpi seuraavin tavoin:

- Katsoaksesi seuraavaa sivua, valitse Siirry Seuraava sivu.

- Katsoaksesi edellistä sivua, valitse Siirry Edellinen sivu.

- Katsoaksesi asiakirjan ensimmäistä sivua, valitse Siirry Ensimmäinen sivu.

- Katsoaksesi asiakirjan viimeistä sivua, valitse Siirry Viimeinen sivu.

- Katsoaksesi tiettyä sivua, syötä sivunumero taikka sivun nimi tekstikenttään työkalupalkissa ja paina Return.

### Sivun selaus

Näyttääksesi sivun sisällöstä sen osan, joka ei juuri nyt näy näyttöalueessa, käytä seuraavia menetelmiä:

- Käytä nuolinäppäimiä tai välilyöntiä näppäimistöltä.

- Vedä näyttöaluetta painamalla hiiren keskimmäinen nappula pohjaan ja siirtämällä hiirtä vastakkaiseen suuntaan selattavan suunnan kanssa. Esimerkiksi selataksesi alaspäin vedä näyttöaluetta ylöspäin ikkunassa.

- Käytä ikkunan vierityspalkkeja.

### Sivukoon muuttaminen

Voit käyttää seuraavia tapoja sivukoon muuttamiseksi Evince-asiakirjakatselimen näyttöalueessa:

- Sivukokoa kasvatetaan valitsemalla Näkymä Lähennä.

- Sivukokoa pienennetään valitsemalla Näkymä Loitonna.

- Sivun leveys muutetaan samaksi kuin Evince-asiakirjakatselimen näyttöalue valitsemalla Näkymä Sovita sivun leveys.

- Sivun koko sovitetaan Evince-asiakirjakatselimen näyttöalueeseen valitsemalla Näkymä Paras sovitus.

- Suurentaaksesi Evince-asiakirjakatselimen ikkunan kokoa ruudun leveyteen ja korkeuteen valitse Näkymä Kokoruutu. Palauttaaksesi Evince-asiakirjakatselimen ikkunan alkuperäiseen kokoon, napsauta Lopeta kokoruutu -painiketta.

### Sivujen ja asiakirjarakenteen katselu

Katsellaksesi kirjanmerkkejä tai tiettyjä sivuja, tee seuraavat toimenpiteet:

1. Valitse Näkymä Sivupaneeli tai paina F9.

2. Valitse sivupaneeliotsikon alasvetoluettelosta näytetäänkö asiakirjarakenne vaiko sivut sivupaneelissa.

3. Käytä sivupaneelin vierityspalkkia näyttääksesi tarvittavan kohdan tai sivun sivupaneelissa.

4. Napsauta haluamaasi kohtaa siirtyäksesi siihen. Napsuta sivua siirtyäksesi kyseiselle sivulle asiakirjassa.

### Asiakirjan ominaisuuksien katselu

Näyttääksesi asiakirjan ominaisuudet valitse Tiedosto Ominaisuudet.

Ominaisuudet-ikkunassa näkyy kaikki saatavilla oleva tieto

### Asiakirjan tulostaminen

Tulostaaksesi asiakirjan valitse Tiedosto Tulosta.

Mikäli Tulosta ei ole valittavissa valikosta, asiakirjan tekijä on estänyt tämän asiakirjan tulostamisen. Asiakirja voidaan tulostaa, jos sitä avattaessa syötetään pääsalasanan. Katso kappaleesta lisätietoa salasanasuojatuista tiedostoista.

Tulosta-valintaikkunassa on seuraavat välilehdet:

- Työ

- Tulostin

- Paperi

#### Työ

Tulostusalue

  Valitse yksi seuraavista vaihtoehdoista määrittämään kuinka monta sivua tulostetaan:

  - Kaikki

    Valitse tämä vaihtoehto kun haluat tulostaa kaikki asiakirjan sivut.

  - Sivuja mistä

    Valitse tämä vaihtoehto tulostaaksesi valitun alueen asiakirjan sivuista. Määritä ensimmäinen ja viimeinen tulostettava sivu säätimillä.

#### Tulostin

Tulostin

  Valitse alasvetoluettelosta käytettävä tulostin.

  Tämä versio Evince-asiakirjakatselimesta ei tue vaihtoehtoa Luo PDF-asiakirja.

Asetukset

  Valitse alasvetoluettelosta tulostimen asetukset.

  Muokataksesi tulostimen asetuksia napsauta Muokkaa. Voit esimerkiksi ottaa käyttöön tai poistaa käytöstä kaksipuoleisen tulostuksen taikka ajastaa tulostuksen mikäli tulostin tukee sitä.

Sijainti

  Valitse alasvetoluettelosta yksi seuraavista tulostuskohteista:

  CUPS

    Tulosta asiakirja CUPS-tulostimella.

    Mikäli valittu tulostin on CUPS-tulostin, CUPS on ainoa vaihtoehto tässä alasvetoluettelossa.

  lpr

    Tulosta asiakirja tulostimella.

  Tiedosto

    Tulosta asiakirja PostScript-tiedostoon.

    Napsauta Tallenna nimellä määrittääksesi PostScript-tiedoston nimen ja sijainnin tiedostonvalintaikkunassa.

  Mukautettu

    Käytä erillistä komentoa asiakirjan tulostamiseen.

    Syötä komento ja käytettävät argumentit tekstikenttään.

Tila

  Tämä versio Evince-asiakirjakatselimesta ei tue tätä toimintoa.

Tyyppi

  Tämä versio Evince-asiakirjakatselimesta ei tue tätä toimintoa.

Kommentti

  Tämä versio Evince-asiakirjakatselimesta ei tue tätä toimintoa.

#### Paperi

Paperikoko

  Valitse alasvetoluettelosta paperikoko, jolle haluat asiakirjan tulostaa.

Leveys

  Määritä paperin leveys tällä säätimellä. Valitse viereistä alasvetoluettelosta mittayksikkö.

Korkeus

  Määritä paperin korkeus tällä säätimellä.

Syöttösuunta

  Valitse alasvetoluettelosta paperin syöttösuunta tulostimessa.

Sivun suunta

  Valitse alasvetoluettelosta sivun suunta.

Asemointi

  Valitse alasvetoluettelosta sivun asemointi. Valittua asemointia voi tarkastella Esikatselu-ruudussa.

Paperilokero

  Valitse alasvetoluettelosta paperilokero

### Asiakirjan kopiointi

Tiedosto kopioidaan seuraavasti:

1. Valitse Tiedosto Tallenna kopio.

2. Kirjoita uusi tiedostonimi Tiedostonimi-tekstikenttään Tallenna kopio -valintaikkunassa.

   Määritä kopioidun asiakirjan sijainti mikäli se on tarpeen. Oletusarvoisesti kopiot tallennetaan kotihakemistoosi.

3. Napsauta Tallenna.

### Työskentely salasanasuojatuilla asiakirjoilla

Asiakirjan suojaamiseen voi käyttää seuraavia salasanatasoja:

- Käyttäjäsalasana sallii muiden ainoastaan lukea asiakirjaa.

- Pääsalasana sallii muiden tehdä muita toimintoja kuten tulostaa asiakirjan.

Kun yrität avata salasanasuojatun asiakirjan, Evince-asiakirjakatselin näyttää turvakyselyn. Syötä joko käyttäjä- tai pääsalasana Syötä salasana -tekstikenttään ja napsauta Avaa asiakirja.

### Asiakirjan sulkeminen

Sulkeaksesi asiakirjan valitse Tiedosto Sulje.

Mikäli ikkuna on viimeinen Evince-asiakirjakatselimen avoinna oleva ikkuna, sovellus lopetetaan.